বানৌজা ওমর ফারুক (২০২০)

বাংলাদেশ নৌবাহিনী জাহাজ (সংক্ষেপেঃ বানৌজা) ওমর ফারুক বাংলাদেশ নৌবাহিনীর একটি টাইপ ০৫৩এইচ৩ ফ্রিগেট। যা ইতোপূর্বে চীনের সশস্ত্র বাহিনী 'পিপলস লিবারেশন আর্মি নেভি'র' 'ইস্টার্ন থিয়েটার কমান্ড' কর্তৃক ব্যবহৃত দ্বিতীয় প্রজন্মের ফ্রিগেট। ফ্রিগেটটি চীনের সাংহাইয়ে অবস্থিত জিয়াঙ্গান পোতাঙ্গনে নির্মিত। এর পূর্ব নাম লিয়ানইয়ুঙ্গাং (হাল ৫২২)। এটা বাংলাদেশ নৌবাহিনীর ১০টি ফ্রিগেটের মধ্যে সপ্তম সংযোজন। ফ্রিগেটটি বাংলাদেশ সরকারের 'ফোর্সেস গোল' ২০৩০ -এর আওতায় নৌবাহিনীর ত্রিমাত্রিক সক্ষমতা বৃদ্ধির জন্য নৌবহরে সংযোজন করা হয়েছে। টাইপ ০৫৩এইচ৩ এই ফ্রিগেটটি ১৯৯৮ সালে চীনের পিপলস লিবারেশন আর্মি নেভি'র পূর্ব সাগর নৌবহরে 'লিয়ানইয়ুঙ্গাং' নামে যুক্ত হয়। ২০১৯ সালে 'পুতিয়ান' নামে আরেকটি ফ্রিগেট সহ এই ফ্রিগেটটিকে বিমুক্ত করে এবং সংস্কার করতে জিয়াঙ্গান পোতাঙ্গনে পাঠায়। জুন ২০১৮-তে বাংলাদেশ নৌবাহিনী চীন হতে দুইটি ফ্রিগেট ক্রয়ের চুক্তি করে। চুক্তি অনুযায়ী 'লিয়ানইয়ুঙ্গাং' ও 'পুতিয়ান' ফ্রিগেট সংস্কার করে ১৮ ডিসেম্বর, ২০১৯ তারিখে বাংলাদেশ নৌবাহিনীর কাছে হস্তান্তর করা হয়। বাংলাদেশ নৌবাহিনী সংস্কারকৃত 'লিয়ানইয়ুঙ্গাং' ও 'পুতিয়ান'-এর নাম পরিবর্তন করে বানৌজা ওমর ফারুক ও বানৌজা আবু উবাইদাহ রাখে। ২৩ ডিসেম্বর, ২০১৯ তারিখে সমরযান দুইটি বাংলাদেশের উদ্দেশ্যে যাত্রা করে চীনের জানজিয়াং বন্দর ও মালয়েশিয়ার ক্লাং বন্দর হয়ে প্রায় ৮ হাজার কিলোমিটার সমদ্রপথ পাড়ি দিয়ে ৯ জানুয়ারি,২০২০ তারিখে নৌবাহিনীর মংলা পোতাশ্রয়ে নোঙ্গর করে। ৫ নভেম্বর, ২০২০-এ জাহাজটি নৌবহরে আনুষ্ঠানিকভাবে যুক্ত করা হয়। ফ্রিগেটটি দৈর্ঘ্যে ১১২ মিটার এবং প্রস্থে ১২.৪ মিটার যা ঘন্টায় সর্বোচ্চ ২৪ নটিক্যাল মাইল গতিতে পরিভ্রমণ প্রাথমিক যোগ্যতা সম্পন্ন ছিল। কমিশন লাভের সময় জাহাজটির গতিবেগ ২৫ নটিক্যাল মাইলে উন্নীত করা হয়। ফাঁকা অবস্থায় এর ওজন ২২৫০ টন। লোকবল ছাড়া পূর্ণ সমরসজ্জাসহ এর ফ্রিগেটটি ২৩৯৩ টন ভর বহন করতে পারে। এতে ২ শ্যাফট বিশিষ্ট প্রপেলার রয়েছে। 'কম্বাইন্ড ডিজেল এন্ড ডিজেল' ইঞ্জিনের মাধ্যমে এর প্রচালন শক্তি উৎপন্ন হয়। এছাড়াও এতে অত্যাধুনিক সারভাইলেন্স র‍্যাডার, অগ্নি নিয়ন্ত্রণ ব্যবস্থা, গোলানিক্ষেপ নিয়ন্ত্রণ ব্যবস্থা, সাবমেরিন বিধ্বংসী রকেট, র‍্যাডার জ্যামিং ব্যবস্থা রয়েছে। ফ্রিগেটটি একটি 'অগাস্টা ওয়েস্টল্যান্ড এডাব্লিউ ১০৯' হেলিকপ্টার বহন করতে পারে। ফ্রিগেটটি আধুনিক প্রযুক্তি সম্পন্ন কামান, ভূমি থেকে আকাশে এবং ভূমি থেকে ভূমিতে উৎক্ষেপণযোগ্য ক্ষেপণাস্ত্র সহ নানাবিধ অস্ত্র ও সামরিক প্রযুক্তিতে সজ্জিত। ফ্রিগেটটির রণসজ্জায় নিম্নোক্ত সমরাস্ত্র রয়েছে- ২টি ৪ কোষ বিশিষ্ট ৮টি সি-৮০২ ক্ষেপণাস্ত্র। জাহাজ থেকে শত্রু জাহাজে বা ভূমিতে নিক্ষেপণযোগ্য এই ক্ষেপণাস্ত্র ১২০ কিলোমিটার দূরের লক্ষ্যবস্তুতে আঘাত হানতে সক্ষম। ২টি ১৫ ব্যারেল বিশিষ্ট 'টাইপ ৯৪৬/পিজে-৪৬' ডিকয় রকেট লঞ্চার যা শত্রু নিক্ষিপ্ত ক্ষেপণাস্ত্র ধ্বংস করার সক্ষমতা রাখে। ৮ কোষ বিশিষ্ট ১টি এফএম-৯০ ক্ষেপণাস্ত্র। যা জাহাজ বা ভূমি থেকে আকাশে থাকা শত্রু বিমানে নিক্ষেপণযোগ্য ক্ষেপণাস্ত্র। ১টি 'পিজে ৩৩এ দ্বৈত ১০০ মিমি নেভাল গান' বা কামান যা সমুদ্র তটবর্তী লক্ষ্যবস্তুতে আঘাত হানতে কার্যকর কামান। ৪টি 'টাইপ ৭৬ দ্বৈত ৩৭ মিমি এএ গান' বা কামান যা সমুদ্র তটবর্তী লক্ষ্যবস্তুতে আঘাত হানতে কার্যকর কামান। ২টি ৬টিউব বিশিষ্ট 'টাইপ ৩২০০ এএসডাব্লিউ' রকেট লাঞ্চার ও ২টি 'ডেপথ চার্জ র‍্যাকস' যা নিমজ্জিত সাবমেরিনে আঘাত করতে পারে। বানৌজা ওমর ফারুক ২০২২ সালের ২৫ ফেব্রুয়ারি থেকে ৪ মার্চ পর্যন্ত ভারতের বিশাখাপত্তনমে অনুষ্ঠিত ৪৬ দেশের নৌবাহিনীর সমন্বিত আন্তর্জাতিক নৌ মহড়া ‘এক্স মিলান ২০২২’-এ বাংলাদেশের প্রতিনিধি ছিল। "Bangladesh Navy receives two Chinese frigates"। চায়না মিলিটারি (ইংরেজি)। ২০১৯-১২-২০। ২০১৯-১২-২১ তারিখে মূল থেকে আর্কাইভ করা। সংগ্রহের তারিখ ২০২০-০৩-২৩।  "মোংলায় নৌ-বাহিনীতে 'ওমর ফারুক-আবু উবায়দাহ'"। সময় টিভি। ২০২০-০১-০৯। ২০২০-০৩-২৫ তারিখে মূল থেকে আর্কাইভ করা। সংগ্রহের তারিখ ২০২০-০৩-২৫।  "মাননীয় প্রধানমন্ত্রী কর্তৃক বানৌজা এর কমিশনিং অনুষ্ঠানে অংশগ্রহণ"। ১৩ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০২৩।  "Five Bangladesh Navy Ship commissioning audio visual"। ৩১ মে ২০২২ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০২৩।  "TENDER SPECIFICATION OF SPARE PARTS FOR MAIN ENGINE (BRAND: HUDONG) - BNS UMAR FAROOQ" (পিডিএফ)। Directorate General of Defence Purchase (ইংরেজি ভাষায়)। ২০২৩-০৭-২৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২৩-০৫-১৮।  "China hands over two ex-PLAN frigates to Bangladesh Navy"। www.janes.com। ২০২০-০৩-২৩ তারিখে মূল থেকে আর্কাইভ করা। সংগ্রহের তারিখ ২০২০-০৩-২৩।  "Bangladesh Navy receives two Chinese frigates"। www.navyrecognition.com। ২০১৯-১২-২০। ২০২০-০৫-১৪ তারিখে মূল থেকে আর্কাইভ করা। সংগ্রহের তারিখ ২০২০-০৩-২৩।  "বাংলাদেশের উদ্দেশ্যে চীনের সাংহাই বন্দর ত্যাগ করেছে নৌবাহিনীর জাহাজ ওমর ফারুক এবং আবু উবাইদাহ"। আন্তঃবাহিনী জনসংযোগ পরিদপ্তর। ২০১৯-১২-২৩। ২০২০-০৫-১৪ তারিখে মূল থেকে আর্কাইভ করা। সংগ্রহের তারিখ ২০২০-০৩-২৩।  "গণচীন হতে দেশে পৌঁছেছে নৌবাহিনীর যুদ্ধজাহাজ 'ওমর ফারুক' ও 'আবু উবাইদাহ'"। আন্তঃবাহিনী জনসংযোগ পরিদপ্তর। ২০২০-০১-০৯। ২০২০-০৫-১৪ তারিখে মূল থেকে আর্কাইভ করা। সংগ্রহের তারিখ ২০২০-০৩-২৩।  "প্রধানমন্ত্রী শেখ হাসিনা নৌবাহিনীর নতুন পাঁচটি আধুনিক জাহাজ কমিশনিং করেন…"। প্রধানমন্ত্রীর কার্যালয়, বাংলাদেশ। ২০২০-১১-০৫। ২০২০-১১-১৯ তারিখে মূল থেকে আর্কাইভ করা। সংগ্রহের তারিখ ২০২০-১১-১১।  "নৌবাহিনীতে যুক্ত হলো আধুনিক ৫ জাহাজ"। বাংলানিউজটোয়েন্টিফোর.কম। ২০২০-১১-০৫। ২০২০-১১-১০ তারিখে মূল থেকে আর্কাইভ করা। সংগ্রহের তারিখ ২০২০-১১-১১।  "নৌবাহিনীর নতুন তিনটি আধুনিক যুদ্ধজাহাজ 'ওমর ফারুক', 'আবু উবাইদাহ', 'প্রত্যাশা', এবং দুইটি জরিপ জাহাজ 'দর্শক'এবং 'তল্লাশী'এর কমিশনিং করলেন মাননীয় প্রধানমন্ত্রী শেখ হাসিনা"। আন্তঃবাহিনী জনসংযোগ পরিদপ্তর। ২০২০-১১-০৫। ২০২২-০৭-০৫ তারিখে মূল থেকে আর্কাইভ করা। সংগ্রহের তারিখ ২০২২-০৭-২৭।  হাসান, মাহমুদ (২০২২-০২-২২)। "আন্তর্জাতিক নৌ-মহড়া: মোংলা ছাড়ল বানৌজা ওমর ফারুক"। সময় টিভি। ২০২২-০২-২২ তারিখে মূল থেকে আর্কাইভ করা। সংগ্রহের তারিখ ২০২২-০৭-২৭।  "দেশে ফিরেছে বানৌজা 'ওমর ফারুক'"। কালের কন্ঠ। ২০২২-০৩-০৭। ২০২২-০৭-০৯ তারিখে মূল থেকে আর্কাইভ করা। সংগ্রহের তারিখ ২০২২-০৭-২৭।  ইউটিউবে বানৌজা 'আবু উবাইদাহ' ও 'ওমর ফারুক' নিয়ে সময় টিভির প্রতিবেদন প্রবেশদ্বার:  বাংলাদেশ বাংলাদেশ সামরিক বাহিনী